stanford-oval/wikipedia huggingface dataset:
אדריכלות גותית
מאפיינים אזוריים של הסגנון הגותי > האדריכלות הגותית בצפון ומזרח אירופה

באזור צפון ומזרח גרמניה, בסקנדינביה, בפולין ובמדינות הבלטיות וצפון ומזרח גרמניה התפתח סגנון "גותיקת לבנים" (Brick Gothic) שהתאפיין בבנייה בלבנים אדומות בלבד ולא מסלעים חצובים מסותתים. בסגנון זה הייתה גם נטייה לבניית צריחים כפרמידות רב-צלעיות חלקות ולא כחרוטי תחרה. אחד המבנים שמייצגים בצורה הטובה ביותר את סגנון זה הוא קתדרלת אופסלה בשוודיה (1435–1893).
קתדרלת אופסלה הבנויה בסגנון "גותיקת לבנים"
כנסיית מריה הקדושה (ליבק) היא כנסיית הלבנים בעלת הקמרונות הגבוהים בעולם
בזיליקת מריה הקדושה בגדנסק. כנסיית הלבנים הגדולה בעולם.
כנסיית סיינט-אן בוילניוס, ליטא
פנים כנסייה בקרקוב
מבנה בעיר ליבק אשר הוכרה כאתר מורשת עולמית בזכות ריבוי המבנים בסגנון גותיקת הלבנים המצויים בה
קתדרלת רוסקילדה בדנמרק עם צריחים מחודדים האופייניים לגותיקת הלבנים
קתדרלת רוסקילדה – פרטי הלבנים במגדל הדרומי
מאפיינים אזוריים של הסגנון הגותי > האדריכלות הגותית באיטליה

במאה ה-12 איטליה הושפעה מהאדריכלות הביזנטית. במאה ה-13 הגיעה אליה האמנות הגותית עם נזירים ציסטרציאנים שהיגרו אליה מצרפת, ובמאה זו ובמאה ה-14 התפשט סגנון זה בקרב מסדרי העוני של הנזירים. המסורת האדריכלותית של איטליה מנעה את קבלת הסגנון הגותי בשלמותו, ומה שהתקבל בעיקר היו אלמנטים קישוטיים של הגותיקה. בתקופה זו נבנו מספר קתדרלות עם אלמנטים גותיים, כאשר הבולטת שבהן היא קתדרלת מילאנו (1386–1858), שדבקה בסגנון הגותי הצרפתי (ובעלת ספינה ראשית בגובה 45 מטר). קתדרלות אחרות אימצו מספר אלמנטים גותים, בעיקר בקישוט החזית והפנים. בבתי עיריות וארמונות צורות הקישוט הגותיות היו נפוצות יותר (כגון בארמון הדוג'ים בוונציה). במאה ה-15 החל הרנסאנס באיטליה, והחזרה לצורות אדריכלות קלאסית דחקה את האדריכלות הגותית.
ארמון הדוג'ים בוונציה הבנוי בסגנון גותי ומאופיין בקשתות מחודדות
החזית הנאו-גותית של הסנטה מריה דל פיורה בפירנצה בה קיים עיצוב איטלקי מסורתי עם השפעה גותית רבה
חזית קתדרלת אורבייטו עם גמלונים משולשים, חלון רוזטה וצריחים גותיים
מילון מונחים

חלקי הקתדרלה הגותית 
 קתדרלת שארטר
תוכנית הקתדרלה הגותית 
 (קתדרלת שארטר)
חלקי הקיר הגותי 
 (דגם תלת־ממדי)
לקריאה נוספת

נורית כנען-קדר, ‏האמנות הגותית – מקתדרלה לעיר, סדרת אוניברסיטה משודרת, בהוצאת משרד הביטחון – ההוצאה לאור
כריסטופר וילסון, The Gothic Cathedral – The Architecture of the Great Church, תמס אנד הדסון
אוטו פון סימסון, The Gothic Cathedral, הוצאת אוניברסיטת פרינסטון – סדרת Bollingen
זביגנייב הרברט, ברברי בגן – הפרק "אבן מהקתדרלה" על בניית הקתדרלות הגותיות, הוצאת כרמל
פאול פרנקל (Paul Frankl), עודכן ונערך על ידי פול קרוסלי, Gothic Architecture, Yale University Press, 2001, The Yale University Press Pelican History of Art, ISBN 978-0300087994. (באנגלית)
ראו גם

רשימת קתדרלות גותיות ונאו-גותיות
אדריכלות גותית - מונחים
אמנות גותית
אדריכלות כנסיות
אדריכלות הרומנסק
קתדרלה
קתדרלת נוטרדאם (פריז)
סגנון גותי קורן
התחייה הגותית
פורטל:אדריכלות/הפינה הגותית
יערות בישראל

יער הקדושים
יער נטע אדם בישראל
פארק הכרמל
יער אודם בשלג
יערות ירושלים
יער אילנות
שמורת נחל עמוד
יער ראש העין
פארק נשר
יער המגינים
היערות בישראל מכסים כשישה אחוזים משטחה. רוב היערות בישראל הם יערות נטע אדם, לאחר שבמשך מאות שנים בוראו מרבית שטחי היער והחורש הטבעי בארץ ישראל לצורך פינוי שטחים לחקלאות ולמרעה, ולניצול עצי יער כחומר גלם לבניין והסקה.
היער הדרומי בישראל הוא יער הולנד שבאילת.
היסטוריה

היערות ניטעו באופן שיטתי החל משנות ה-20 של המאה ה-20, בתחילה בעיקר על ידי שירות היערות של משרד החקלאות של ממשלת המנדט הבריטי, ומאוחר יותר, אחרי 1936, על ידי מחלקת היערות העצמאית שירשה אותו ויצרה שמורות יער סגורות. השטח שהשלטון הבריטי ייער במשך שלושים שנה הגיע ל־54,000 דונם (בערך 0.2% מאדמות הארץ, או 0.5% משטחה שאינו מדברי). קרן קיימת לישראל נטעה 12,880 דונם ובשטחים שהיו בבעלות פיק"א, ניטעו יערות על 6,500 דונם באותה התקופה.
אחד החוקים הראשונים שחוקקה ממשלת המנדט הייתה "פקודת היערות" משנת 1920, שתוקנה בשנת 1926. ההוראה האופרטיבית הראשונה בפקודה הכריזה כי כל היערות בארץ, פרט לאלה שבבעלות פרטית, יהיו נתונים להגנה, פיקוח וניהול של ממשלת המנדט. בפקודה הוגדרו שלוש מטרות ליעור:
לייער מחדש אדמה הררית ואדמה שאינה ראויה לעיבוד חקלאי כדי לשמר מקורות מים, למנוע סחף ובליית קרקע, ולהגן על גידולים חקלאיים ומטעים סמוכים.
להפחית את פלישת החולות הנודדים.
לקדם ניצול כלכלי של קרקע שאינה מתאימה לחקלאות ולבוסתנאות על ידי ייצור עצי בניין, דלק ותוצרי יער אחרים.
במסגרת פעולות הייעור של מחלקת היערות של ממשל המנדט, הובאו מינים שאינם אנדמים לארץ ישראל, דוגמת השיטה כחלחלה, מין שהובא לייצוב חולות החוף ולנטיעה באזורים שחונים למחצה (מאז החל להתפשט ברחבי הארץ. כיום, המין נפוץ מאוד מצפון הארץ ועד צפון הנגב, ונחשב לאחד הצמחים הפולשים המזיקים ביותר בישראל) ולמעלה משבעים מינים שונים של אקליפטוס.
מחלקת הייעור הממשלתי שפעלה בתקופת המנדט הבריטי המשיך את פעילותה לאחר הקמת מדינת ישראל כיחידה במשרד החקלאות. עיקר עיסוקה היה באכיפת פקודת היערות, בניהול שמורות היער ובנטיעות. בשנת 1960, בוטל אגף הייעור במשרד החקלאות. השטחים שבניהולו, חלק מן האנשים ששירתו בו ומרבית ציודו ונכסיו עברו למחלקת הייעור של קרן קיימת לישראל. המיזוג היה מהלך מקדים לאמנה שנחתמה בין מדינת ישראל לקרן קיימת לישראל בשנת 1961, בה הועברה האחריות לייעור בכל מדינת ישראל לקרן.
שמורת יער

בישראל, ההכרזה על שמורת יער מקבילה במובן מסוים להכרזה על שמורות טבע ומשמעותה אזורים שנקבעו על ידי שר החקלאות כשמורים ליער וכי לא ניתן לשנות את יעוד השטחים ולפתחם ללא אישור השר.
בישראל מוכרזים כיום כ-900 אלף דונם כשמורות יער מתוך כ־1.5 מיליון דונם יערות נטועים.
יערות בישראל

יער אודם – שמורת היער הגדולה ברמת הגולן
יער אילנות
שמורת אלוני בית קשת
יער אשתאול
יער בארי
יער ביריה
יער בית קשת
יער בן שמן
פארק בריטניה
יער ברעם
יער הכ"ח - מכונה גם יער קולה
יער הגאווה
יער הילד היהודי
יער הזורע
יערות הכרמל
יער המגינים
יער המלאכים
שמורת המסרק
יער הקדושים
יער השלום
יער וינגייט
תל חדיד
יער חולדה
יער חדרה
יער חורשים
יער חניתה
יער חרובית
פארק ירוחם
יער ירושלים
יער יתיר
יער לביא
יער להב
יער לנדוי
יער מודיעין - החלק המזרחי והדרומי של יער בן שמן
יער נווה אילן
יער נחשונים
פארק נשר
יער עזרא
יער עמינדב
יער פלוגות - יער קטן מערבית לעיר קריית גת בצפון הנגב
יער ראש העין
פארק יער שהם
יער שווייץ
יערות בישראל > יערות קק"ל

יערות קק"ל (קרן קיימת לישראל) הם שטחים מיוערים שניטעו על ידי הקרן הקיימת לישראל על אדמותיה כחלק ממפעל הייעור בארץ ישראל. יערות קק"ל מתפרסים על פני כ-920,000 דונם, שבהם למעלה מ-240 מיליון עצים.
שריפות יער בישראל

בשנת 1989, התרחשה שרפת יער נרחבת באזור הכרמל. השרפה השתרעה על פני שטח שנע בין 5,300 ל-6,000 דונם, מתוכם 3,200 דונם של חורש טבעי. עיקר השטח שנשרף היה בשמורת נחל גלים ונחל כלח והחי בר, ונגרם בה נזק רב לצומח ולחי.
בשנת 1995, התרחשה השרפה בשער הגיא, סמוך למושב מסילת ציון, וכילתה קרוב ל-20,000 דונם של יער נטוע וחורש טבעי בהרי ירושלים ובפארק רבין. היא נודעה כשרפה הגדולה בתולדות מדינת ישראל עד לשרפה בכרמל בשנת 2010.
בשנת 2010, התרחשה שרפת יער נרחבת באזור הכרמל. בשרפה נספו 44 בני אדם, כ-17,000 איש פונו מבתיהם, וקרוב ל-25 קמ"ר (25,000 דונם) ובהם כמה מיליוני עצים עלו באש.
בשנת 2016, אירע גל שריפות בישראל שבמהלכו טיפלה הרשות הארצית לכבאות והצלה ביותר מ־1,700 שרפות בשטחים פתוחים ובנויים באזורים שונים ברחבי ישראל. השריפות כילו שטחים בגודל של כ-41 קמ"ר.
בשנת 2019, אירע גל שריפות בישראל נמשך מ-23 במאי ועד 25 במאי 2019. בתקופה זו טיפלה הרשות הארצית לכבאות והצלה ביותר מ-1,000 שרפות בשטחים פתוחים ובנויים באזורים שונים ברחבי ישראל. השריפות כילו שטחים בגודל של כ-15 קמ"ר.
בשנת 2021, התרחשה שרפת יער נרחבת באזור הרי ירושלים. שרפה זו נחשבת לנרחבת ביותר בהרי ירושלים ביחס לשרפות שתועדו בשנים קודמות. עקב השרפה פונו כאלפיים תושבים ונשרפו עד 11,000 דונם מיערות האזור.
מסוק יסעור של חיל האוויר מטיל מים על היערות הבוערים, השריפה בכרמל 1989
השריפה בהרי ירושלים ב-2021
השריפה בכרמל ב-2010
שרפה בהרי ירושלים, כחלק מגל השריפות ב-2016
נזקי השרפה במבוא מודיעים, כחלק מגל השריפות ב-2019
החי והצומח ביערות > החי

מבין היונקים ניתן למצוא את אייל הכרמל, היחמור הפרסי, חזיר הבר, הצבי הארץ-ישראלי, הזאב ההודי, הצבוע המפוספס, השועל המצוי, התן הזהוב, הדרבן המצוי, נמנמן העצים, הקוצן המצוי, הקיפוד המצוי, שפן הסלע, הארנבת המצויה ועוד.
החי והצומח ביערות > הצומח

פרק זה לוקה בחסר. אנא תרמו לוויקיפדיה ו.
מבחר תמונות

יער אודם
יער אודם בשלג
פארק יער שהם
יער חולדה
תל חדיד
שמורת המסרק
ראו גם

יערות קק"ל
החברה להגנת הטבע
משאבי טבע בישראל
שמורות טבע בישראל
גנים לאומיים בישראל
הערות שוליים

↑  הנטיעות הבריטיות – מנדט שלא התממש פרופ' אלון טל, המכונים לחקר המדבר, אוניברסיטת בן-גוריון בנגב
↑  David Schorr, Forest Law in Mandate Palestine: Colonial Conservation in a Unique Context
↑  פקודת היערות 1 חא"י, פרק ס"א פק' 5 לש' 1926
↑  גדעון ביגר ונילי ליפשיץ, ‏הניסיונות לאיקלום עצים אקזוטיים בארץ ישראל בתקופת השלטון הבריטי, קתדרה 85, אוקטובר 1997, עמ' 123–164
↑  אמנה בין ממשלת ישראל לקרן הקיימת
↑  הגנה על עצים, באתר משרד החקלאות ופיתוח הכפר
↑  יער הכ"ח. אתר קרן קיימת לישראל
↑  יעל דראל, כרמל הולך ומשתקם: היקף השריפה קטן בחצי, באתר ynet, 21 במאי 2011
↑  מאיה פלח, ‏צפו: החיות המפתיעות שאפשר למצוא ביערות ארצנו, באתר ‏מאקו‏, 16 באוגוסט 2015
יער בן שמן
יער אשתאול
השריפה בכרמל ב-2010
משרד החקלאות של רוסיה

| --- | --- |
סמל המשרד

בניין משרד החקלאות במוסקבה
 
 חותמת המשרד
 מידע כללי
 מדינה:  רוסיה 
 תחום שיפוט:  רוסיה 
 סוכנות בת:  Bryansk State Agricultural Academy 
 תאריך הקמה:  1990
 שר:  אוקסנה לוּט
 תאריך כניסה:  14 במאי 2024
 מטה מרכזי:  Narkomzem Building 
 http://www.mcx.ru
 
משרד החקלאות הרוסי (ברוסית: Министерство сельского хозяйства Российской Федерации, בקיצור  Минсельхоз России) הוא משרד ממשלתי ברוסיה האחראי לניהול המדיניות הממשלתית בתחומי החקלאות והמזון. המשרד עוסק תכנון בפיתוח המשק החקלאי, מתן שירותים וטרינריים (באמצעות השירות הפדרלי לפיקוח על הווטרינריה), שימור קרקע וניקוז והגנת הצומח, בשיתוף פעולה עם המשרד הממשלתי להגנת משאבי הטבע.
שרת החקלאות הנוכחית (מאז מאי 2024) היא אוקסנה לוּט.
שמות המשרד

ענייני החקלאות באימפריה הרוסית נוהלו תחילה על ידי המשרד לרכוש מדינה משנת 1837 ועד 1915 עת הוקם המשרד לענייני אדמות. בתקופת רוסיה הסובייטית המשרד הפך ל"קומיסיריון המזון העממי" שלעיתים כונה "קומיסריון היבולים התעשייתיים".
בשנת 1947 הוקם משרד החקלאות שלעיתים כונה משרד החוות השיתופיות והמשרד למוצרי תבואה. בשנת 1961 המשרד הפך לוועדה ממלכתית של ממשלת ברית המועצות או לוועדה הממלכתית לחקלאות ותעשייה (גוסאגרופרום) משנת 1985 עד 1989. עם התפרקות ברית המועצות הוקם משרד החקלאות והמזון. במאי 2000 קיבל את שמו הנוכחי.
היסטוריה

משרד החקלאות של רוסיה אומנם יונק את שורשיו מהמשרד לניהול האדמות של האימפריה הרוסית שהוקם ב-1837, אך משרד החקלאות המודרני הוקם ב-14 ביולי 1990 כמשרד החקלאות והמזון של רוסיה הסובייטית מתוך הוועדה הממלכתית לניהול המשק החקלאי.
ב-15 בנובמבר 1991 המשרד הפך למשרד החקלאות של הפדרציה הרוסית.
מ-30 בספטמבר 1992 ועד 17 במאי 2000 נקרא רשמית בשם משרד החקלאות והמזון ובמאי 2000 שינה שמו למשרד החקלאות.
במסגרת המשרד פועל השירות הפדרלי לפיקוח וטרינרי ופיטוסניטרי.
שרי החקלאות

| שם | תפקיד | תקופת כהונה | הערות |
| --- | --- | --- | --- |
| גנאדי קוליק | שר החקלאות והמזון | יולי 1990 - נובמבר 1991 |  |
| ויקטור חליסטון | שר החקלאות והמזון | נובמבר 1991 - אוקטובר 1994 |  |
| אלכסנדר נזארצ'וק | שר החקלאות והמזון | אוקטובר 1994 - ינואר 1996 |  |
| אלכסנדר זאבריוחה | שר החקלאות והמזון | ינואר - מאי 1996 |  |
| ו. חליסטון | שר החקלאות והמזון | מאי 1996 - אפריל 1998 | קדנציה שנייה |
| ויקטור סמיונוב | שר החקלאות והמזון | אפריל 1998 - מאי 1999 |  |
| ולדימיר שרבאק | שר החקלאות והמזון | מאי - אוגוסט 1999 |  |
| אלכסיי גורדייב | שר החקלאות והמזון, שר החקלאות | אוגוסט 1999 - מרץ 2009 |  |
| ילנה סקריניק | שרת החקלאות | מרץ 2009 - מאי 2012 |  |
| ניקולאי פיודורוב | שר החקלאות | מאי 2012 - אפריל 2015 |  |
| אלכסנדר טקאצ'יוב | שר החקלאות | 22 באפריל 2015 - 18 במאי 2018 |  |
| דמיטרי פטרושב | שר החקלאות | 18 במאי 2018 - 12 במאי 2024 |  |
| אוקסנה לוּט | שרת החקלאות | 14 במאי 2024 - |  |
לקריאה נוספת

В. И. Черноиванов. Полтора века аграрных проблем: сельскохозяйственное ведомство России в лицах, 1837—2005., М., 2006.
Д. Н. Шилов. Государственные деятели Российской империи 1802—1917., С.-Петербург, 2002.
Государственная власть СССР. Высшие органы власти и управления и их руководители. 1923—1991 гг. Москва, 1999.
הערות שוליים

↑  Положение «О Министерстве сельского хозяйства Российской Федерации» (утверждено Постановлением Правительства Российской Федерации от 12 июня 2008 г. № 450)
↑  Обзор управления государственными имуществами за последние 25 лет, с 19 февраля 1855 по 19 февраля 1880 года, представленный государю императору управляющим Министерством государственных имуществ. — Санкт-Петербург, 1880.
↑  Министерство государственных имуществ на сайте «Международной военно-исторической ассоциации»
↑  חוק רוסיה הסובייטית מה-25 בדצמבר 1991 № 2094-I «Об изменении названия государства „Российская Советская Федеративная Социалистическая Республика“» // Ведомости Съезда народных депутатов РСФСР и Верховного Совета РСФСР. — 1992. — № 2. — ст. 62. החוק נכנס לתוקפו בעת חתימתו אך פורסם ב-6 בינואר 1992 בעיתון "רוסיסקאיה גאזטה". נוסח החוק להפיכת רוסיה הסובייטית לפדרציה הרוסית
↑  Справка о министерстве сельского хозяйства и продовольствия на www.politika.su (1998 год)
↑  Пресс-конференция министра сельского хозяйства РФ Николая Фёдорова // רי"א נובוסטי
↑  Губернатор Ленобласти: Нужна программа поддержки зернового рынка Северо-Запада // REGNUM
↑  בנו של ניקולאי פטרושב
| --- | --- |
בקרת זהויות :  ISNI: 0000 0004 0470 0151  VIAF: 310737941   WorldCat (עם VIAF): 310737941
ניצנית אדומה

| ניצנית אדומה |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: בקעצוראים
משפחה:: טבוריתיים
סוג:: ניצנית
מין:: ניצנית אדומה
שם מדעי
 Kalanchoe blossfeldiana ‏Poellnitz, 1934
נִצָּנִית אֲדֻמָּה או ניצנית פורחת (שם מדעי: Kalanchoe blossfeldiana Poelln) היא מין של ניצנית הפופולרי כצמח נוי בשרני לבית ולגינה ממשפחת הטבוריתיים. מוצא הצמח ממדגסקר, אך הוא נפוץ במרבית העולם כצמח תרבות.
השם המדעי של ניצנית אדומה נקרא על שמו של רוברט בלוספלד, בוטנאי גרמני שהציג את המין לעולם המערבי בשנת 1932. הצמח קרוי לעיתים ניצנית חג המולד בשל פריחתו המרשימה המתחילה בדצמבר.
מאפיינים מורפולוגיים

ניצנית אדומה היא צמח רב-שנתי, קירח, בשרני (סוקולנט), צמיחתו איטית, גובהו מגיע ל-45 ס"מ וקוטר נופו 50 ס"מ.
השורשים מסוג צִיצַת שָׁרָשִׁים (מערכת שורשים סיביים) רדודה, שמתפתחים בשכבת מצע של כ-15 עד 25 סנטימטרים. עודף מים גורם רקבון בצוואר השורש.
הגבעולים מעוצים ומסועפים ואורכם כ-40 עד 50 ס"מ.
העלים בשרניים, פשוטים, נגדיים, ללא לוואים, חלקים, אליפטיים עד ביציים או מוארכים דמויי-מרית, ואורכם 3 עד 10 ס"מ. טרף העלה כמעט תמים או חרוק (שיניים מעוגלות) עם סלסול עדין בדומה לצדפה וצבעו ירוק שמאדים בהמשך. עורק אדמדם משתקף מצדו התחתי של העלה.
התפרחת אמירית (נישאת מקצות גבעולים) מסוג תפרחת מְסֻיֶּמֶת מורכבת וצפופה (תפרחות דמויות מכבדים מעל הצמח). הפריחה מתרחשת מקצה גבעול קצר, קירח וללא בלוטות עם שניים או שלושה זוגות עלים, ששונים מאלה של שאר הצמח. אורך עוקץ התפרחת על פי רוב 0.5 עד 2 ס"מ. צבעיה של פריחת הניצנית מגוונת ואינה רק אדומה.
הפרחים רבים, אדומים, נכונים (בעלי סימטריה רדיאלית), זקופים, רגילים או בעלי כותרת כפולה, דו-מיניים, בעלי שחלה עלית.
עלי הגביע 4, חופשיים או כמעט מאוחים בבסיס ומשולשים למעלה, אורכם 4 עד 10 מ"מ על פי הם רוב קצרים מאורך צינור הכותרת.
עלי הכותרת 4, על פי רוב צבעם אדום או ארגמן, מאוחים בתחתיתם בחלק ניכר של אורכם לצינור שאורכו כ-8 מ"מ. הכותרת דמוית מסמר (salverform), דהיינו כותרת רב-סימטרית, שצורתה צינור ארוך ודק, שפתחו לפתע מתרחב מאוד ואז היא פרושה כגלגל או כצלחת ורק בסיסה מאוחה. צינור הכותרת כמעט בעל ארבע מקצועות או מעוגל למטה בצורת כד כאשר בסיס הכד מעט צר.
האבקנים 8, כפול ממספר עלי הכותרת, ומסודרים בשני דורים על צינור הכותרת.
הזרים לא שווים באורכם, בדרך כלל קצרים מאוד ולא בולטים מהכותרת. הזרים פחות או יותר מאוחים לצינור הכותרת וחופשיים מעל אמצע הצינור.
המאבקים סגלגלים או מאורכים.
הצופנים ישרים או טבעתיים.
השחלה עילית מורכבת מ-4 עלי שחלה מפורדים בעלי ביציות רבות.
עלי השחלה 4, זקופים, מפורדים או מאוחים במקצת בתחתיתם. עמודי העלי קצרים.
הפרי מפוחית מרובת זרעים.
הזרעים מרובים, אליפסיים או מאורכים, מקומטים לאורכם. בעלי אנדוספרם. הפצה ברוח.
בית גידול

הצמח חצי-צל ואור מלא, רגיש לקרה, עמיד בשרב וחסכן במים, במליחות ובגיר. גדל בקרקעות שונים ובכל אזורי ישראל למעט הרים גבוהים מעל 700 מ' רום. משגשג בקרקע קלה, דשנה ומנוקזת היטב. הוא סובל מרקבון בצוואר השורש בגלל עודף מים. מבחינת אקלים העדפה לאזורים חמים ולחים כל השנה.
הריבוי באמצעות ייחורים באביב ובקיץ ובאמצעות זרעים באביב. הפריחה נמשכת ארבעה חודשים בסוף החורף ובאביב. קיטום הגבעולים בסיום הפריחה. אף על פי שהצמח חסין יחסית למחלות, הוא עדיין יכול להיפגע על ידי כנימות קמחיות.
חלקים מהניצנית עלולים להיות רעילים לבני אדם.
גלריית תמונות

פריחה אדומה של ניצנית אדומה
תפרחות של ניצנית אדומה
ניצנית פורחת על גדר אבן
פרח ורוד של ניצנית אדומה
עציץ של ניצנית אדומה בעלת פריחה כתומה
תקריב של פרח ניצנית אדומה
פריחת ניצנית אדומה סגולה
הפרפר Papilio xuthus על ניצניות אדומות בכמה צבעים
ניצנית אדומה לקראת סוף הפריחה
הגביע והכותרת משתיירים לאחר הקמילה
ניצנית אדומה מתורבתת עם פרחים מלאים
הערות שוליים

↑  א. פאהן, ד. הלר, מ. אבישי, מגדיר לצמחי התרבות בישראל, "חדקל, ת"א: הוצאת הקבוץ המיוחד, 1998, הדפסה שלישית, עמ' 149
↑  Kalanchoe blossfeldiana Poellnitz, efloras.org
ערך זה הוא קצרמרבנושא בוטניקה. אתם מוזמנים לתרום לוויקיפדיה ו.
איברי רבייה של ניצנית אדומה
פתיחת קלמנץ

פתיחת קלמנץ היא פתיחת שחמט המתחילה במסע:
ח3
פתיחה זו נקראת על שם הרמן קלמנץ (1846–1908), שחמטאי אסטוני. פתיחה זו נחשבת לפתיחה נדירה, ומוגדרת A00 באנציקלופדיית פתיחות השחמט (ECO).
סקירה

בדומה לפתיחת אנדרסן, 1.א3, 1.ח3 הוא מסע סתמי, עקב היותו לא תורם כלל בתפיסת משבצות המרכז ולא עוזר בפיתוח הכלים. בנוסף לכך, מסע זה אף מחליש קצת את צד המלך של הלבן, אף כי לא ברמת החומרה של פתיחת גרוב (1.ב4) או בפתיחת בארנס (1.ו3). בגלל שאין כלל סיבה ללבן לשחק מסע שכזה, הוא נמצא בין המסעות הנדירים ביותר מתוך 20 המהלכים הראשונים החוקיים. מסע שכזה משוחק לעיתים נדירות ביותר בתחרויות המקצועיות ואף במשחקי ידידות. אף על פי כן, האמן בינלאומי מיכאל באסמן התנסה בפתיחה 1.ח3, בדרך כלל המשיך אותה במסע 2.ג4 (בהופכה לפתיחת הגרוב), או 2.א3, מבנה המכונה "זחילה מתגנבת".
לשחור יש מספר תגובות לפתיחה זו, כאשר הנפוצה ביותר היא 1...ד5 ו-1...ה5, שמטרתן לתפוס ולהשפיע על משבצות מרכז הלוח. תגובה אפשרית נוספת היא 1...ב6 (או אפילו 1...ב5), במטרה לעשות פיאנקטו ולהעביר את הרץ למשבצת ב-7, ובכך ליצור לחץ על צד המלך החלש ועל מבנה הרגלים בצד המלך, בנוסף מסע זה מונע מהלבן לשחק ה-4 ולתפוס בכך את המרכז.
1...ו5 היא כנראה לא התגובה הכי טובה ששחור יכול לשחק בה, בגלל שאז יכול הלבן לשחק 2.ד4, ובכך להעביר את המצב לקו חד נגד ההגנה ההולנדית (וריאציית התקפת קורצ'נוי).
| פתיחות שחמט |
| --- | --- | --- |
| פתיחות אב | משחק פתוח • משחק חצי פתוח • משחק סגור • משחק חצי סגור • פתיחת איגוף • פתיחה נדירה |  |
| פתיחות גמביט | גמביט אבנס • גמביט בודפשט • גמביט המלך • גמביט המלכה • גמביט המלכה הנדחה • גמביט המלכה הנרצה • פתיחה סקוטית • גמביט לטבי • הגנה אוסטרית • הגנת צ'יגורין • הגנה בלטית • הגנת מרשל |  |
| הגנה הודית | הגנת בנוני • גמביט בודפשט • פתיחה קטלאנית • הגנה נימצו-הודית • הגנת בנוני מודרנית • הגנה הודית של המלכה • הגנת גרינפלד • הגנה הודית של המלך • התקפת טורה • הגנה הודית מזרחית • התקפת טרומפווסקי • הגנה מקסיקנית |  |
| פתיחות הגנה | הגנה הודית של המלך • הגנה הודית של המלכה • הגנה הודית מזרחית • הגנה נימצו-הודית • הגנת נימצוביץ' • הגנה הולנדית • הגנה מודרנית • הגנת בנוני • הגנת פילידור • הגנת גרינפלד • הגנת אלכין • הגנת קארו-קאן • הגנת שני הפרשים • הגנה ברלינאית • הגנה צרפתית • הגנה סיציליאנית • פתיחת פירץ  • טנגו הפרשים השחורים • פתיחה רוסית |  |
| פתיחות התקפה | התקפת ריכטר-ורסוב • התקפת טרומפווסקי • התקפת טורה • התקפת הודג'סון • פתיחת לארסן |  |
| פתיחות שיטתיות | שיטת לונדון • שיטת קול |  |
| פתיחות ללא סיווג | פתיחה איטלקית • פתיחה אנגלית • פתיחת בירד • פתיחה ספרדית • פתיחה ספרדית, וריאצית ההחלפה • פתיחה וינאית (משחק וינה) •  פתיחת ארבעת הפרשים • פתיחת רץ המלך • פתיחה קטלאנית • פתיחת רטי  • פתיחת בארנס • פתיחת סארגוסה • פתיחה פולנית • פתיחת גרוב • פתיחת אנדרסן • פתיחת קלמנץ • פתיחת דורקין • פתיחת אמאר • פתיחת דאנסט • פתיחת וור • פתיחת דספרז • פתיחת מיזס • פתיחת ואנ'ט קרויג'ס |  |
| אחר | אנציקלופדיית פתיחות שחמט • מלכודות בפתיחה בשחמט |  |
ראו גם פורטל השחמט • קטגוריה:פתיחות שחמט • קטגוריה:שחמט
מין במינו אינו בטל

מין במינו אינו בטל הוא כלל יסודי בהלכות תערובות שבדיני איסור והיתר. הוא משמש ככלל מגביל לדין בטול ברוב. הכלל הוא שכשאיסור מועט מתערב בהיתר מרובה - האיסור מתבטל בתערובת. אולם כאשר מדובר ב"מין במינו", כלומר כשהאיסור וההיתר הם מאותו סוג - האיסור לא בטל. כלל זה נתון במחלוקת תנאים, אמוראים, וראשונים, ולפי הפסיקה המקובלת בהלכה באיסורים רגילים מין במינו בטל, ורק באיסורים בעלי חומרא מיוחדת, כגון דבר שיש לו מתירין - מין במינו אינו בטל.
מקור

כלל זה, הוא כלל אותו טבע רבי יהודה, בפירוש פסוקי התורה העוסקים בפרשת יום הכיפורים, המצווים על הכהן הגדול לערב את דם הפר ודם השעיר זה בזה, למרות שדם הפר מרובה יותר מדמו של השעיר. רבי יהודה מפרש זאת שמין במינו אינו בטל, ומכיוון ששני הדברים המעורבים הם אותו סוג של חומר - דם, אף שהוא מגיע משני סוגי בהמות, גם לאחר התערובת דם השעיר אינו בטל ברוב דם הפר, ואילו חכמים מפרשים מכאן שאין דברים העולים על המזבחות, כגון דם של קורבנות חטאת מבטלים זה את זה.
סוג התערובת

מוסכם שהכלל שייך בתערובת של נוזל איסור שהתערב בהיתר נוזלי, ובתערובת של איסור שהתבשל יחד עם היתר, וכיוצא בזה, אך נחלקו ראשונים לגבי תערובת מסוג 'יבש ביבש', כלומר תערובת שעניינה ספק מהו הדבר באסור ומהו המותר, כגון במצב בו פרי אסור התערב בפירות מותרים ולא נודע איזהו הפרי האסור:
לדעת רש"י, הכלל תקף גם בתערובת מסוג זה, אך בתוספות דחו את דבריו, וכתבו שגם רבי יהודה מודה שמין במינו בטל.
פסיקת ההלכה

נחלקו אמוראים האם הלכה כרבי יהודה או כחכמים: לדעת רב ושמואל הלכה כרבי יהודה שמין במינו אינו בטל בכל איסורי תורה, וזאת מדאורייתא. לעומתם, דעת רבי יוחנן ורבי שמעון בן לקיש שהלכה כחכמים. רש"י הבין שגם רבא פסק להלכה כרבי יהודה, ומשום כך כתב שלהלכה מין במינו לא בטל. כך פסק גם הרי"ף מתחילה, אלא שלאחר מכן חזר בו ופסק כחכמים, שמין במינו בטל ברוב. רובם הגדול של הראשונים הבינו שרבא פסק כחכמים, ומסיבה זו ואחרות דחו את פסיקתו של רש"י, והכריעו כדעת חכמים. מבין ראשונים אלו נמנים רבנו תם, הרמב"ם, הרא"ש, הרשב"א, והר"ן, בשולחן ערוך נפסק שמין במינו בטל ברוב, ועמדה זו הפכה לקונצנזוס בקרב הפוסקים במאות השנים האחרונות.
בתוספות נכתב שגם רבי יהודה מודה שהכלל אינו תקף לגבי דברים האסורים מדרבנן, וכך כתב גם הרשב"א.
פרשנות

לפי הפרשנות הרגילה, שאר החכמים חולקים עליו ואינם מסכימים כלל לכלל ביסודו, אך רבינו ניסים, מאחרוני הראשונים, שופך אור אחר למחלוקת בין רבי יהודה וחבריו, והוא קובע שגם חכמים מסכימים לכלל זה, אלא שבעוד שרבי יהודה מחשיב יותר את המהות המעשית של האיסור וההיתר, ואין להם ביטול אם החומר ממנו עשוי גוף האיסור, והחומר ממנו עשוי ההיתר שוים, הרי שחכמים סוברים שלעניין ביטול ברוב, יש להחשיב כמין במינו את החומרים לפי דיניהם באיסור והיתר, ודווקא דבר שהוא איסור גמור בטל ברוב היתר, אך דבר שאינו איסור גמור אלא "דבר שיש לו מתירין" - דבר שעתיד להיות היתר לאחר זמנו, אינו נחשב למין אחר לגמרי מההיתר, ומכיוון שבמידה מסוימת הוא נחשב לאותו המין של ההיתר - בדינו, שהרי סופו להיות היתר, אינו בטל.
לפי פרשנות זו, המחלוקת בין רבי יהודה לחכמים, היא ביסוד דין הביטול; רבי יהודה סובר, שדין הביטול ברוב הוא בעצם החומר של ההיתר והאיסור; גוף החומר של ההיתר מבטל את החומר של האיסור, מכיוון שהרוב תמיד מתגבר על המיעוט, כאשר שניהם מתערבים זה בזה ואין ידוע מה הוא החומר האסור ומה הוא החומר המותר, נמצא שבהכרח שהרוב או המיעוט ישפיעו זה על זה, אפשרות אחת היא שכל התערובת תהיה אסורה - מכיוון שלא ידוע מה הוא האיסור ועל כן עלינו לחוש מספק על כל חתיכה שמא היא החלק האסור, ומכיוון שהתורה קבעה כלל יסוד "אחרי רבים להטות", שהרוב משפיע על המיעוט ולא ההיתר, בהכרח לומר שהכל יהיה מותר, במקום ברירת המחדל - שכל התערובת תאסר. לעומת זאת, סבורים חכמים שהביטול הוא בחלק הרוחני של ההיתר והאיסור, ההיתר המעורב קובע שכל אחד מותר מספק, ואילו האיסור קובע שכל אחד אסור מספק, ולכן עלינו לבטל את המיעוט האסור מפני הרוב המותר.
פרשנות אחרת, אומרת כי הסיבה לכך שמין במינו אינו בטל היא מכיוון ששני הדברים המעורבים הם מין אחד, הם מתערבים זה בזה באופן מוחלט, כך שהאיסור נהפך לחלק מגוף ההיתר, וכל חתיכה וחתיכה יש בה מן האיסור ומן ההיתר. ומכיוון שלפי פרשנות זו, דין הביטול ברוב אומר שהמיעוט מתבטל ברוב מכיוון שאינו ניכר יותר, הרי שבאופן כזה שהוא מתערב בכל חלקי ההיתר, נמצא שהוא ניכר בכל חלק וחלק מהתערובת, ולכן אינו בטל. מסיבה זו, דווקא כאשר התערובת היא "לח בלח", כמו דם ודם או מים במים, שני המינים מתערבים זה בזה באופן מוחלט, וכן דבר הטחון היטב כמו קמח למשל נחשב למין במינו, אבל דבר יבש האסור שנתערב בדבר היתר יבש, אינו נחשב לעניין זה כמין במינו, והוא בטל.